Държавен вестник, бр. 61, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  61
Чл. 31. Органите за ПБЗН, осъществяващи 
ДПК, водят на отчет в дневника по чл. 21 
всички строежи, за които е постъпило искане 
за издаване на становище по чл. 33, ал. 1, т. 1 
и/или за които е постъпило писмено уведом­
ление по реда на чл. 158, ал. 2 ЗУТ.
Чл. 32. Органите за ПБЗН, назначени въз 
основа на сключен договор по чл. 91д ЗМВР, 
осъществяват ДПК в обектите по реда на тази 
наредба.
Раздел IV
Ред за извършване на проверки и издаване 
на удостоверителни документи за пожарна 
безопасност по искане на заинтересовани лица
Чл. 33. (1) По искане на заинтересовани 
лица органите за ПБЗН, осъществяващи ДПК, 
издават следните удостоверителни документи:
1. становища за съответствие на инвести­
ционните проекти с правилата и нормите за 
пожарна безопасност (приложение № 25);
2. становища за съответствие с изискванията 
на правилата и нормите за пожарна безопас­
ност във връзка с разрешаване ползването на 
строежите (приложение № 26);
3. становища за съответствие с изискванията 
на правилата и нормите за пожарна безопас­
ност на обекти, инсталации, съоръжения и 
други документи, когато това е предвидено в 
нормативен акт (приложение № 26);
4. протоколи за извършена проверка на 
състоянието на пожарната безопасност на 
земеделска техника за допускане до участие в 
жътвената кампания (приложение № 27);
5. сертификати за съответствие на обектите 
с изискванията за пожарна безопасност (при­
ложение № 28).
(2) За издаването на документи по ал. 1 
се събират държавни такси съгласно Тарифа 
№ 4 за таксите, които се събират в системата 
на Министерството на вътрешните работи по 
Закона за държавните такси, приета с ПМС 
№ 53 от 1998 г. (ДВ, бр. 27 от 1998 г.).
Чл. 34. (1) Документите по чл. 33, ал. 1, 
т. 1 – 4 се издават след подаване на писмено 
искане от заинтересованото или упълномоще­
ното от него лице.
(2) За обектите, строежите и инвестиционните 
проекти, водени на отчет в ГДПБЗН – МВР, на 
инфраструктурните строежи, които се изграж­
дат на територията на две и повече области 
в страната, както и в случаите, определени с 
друг нормативен акт, искането за становище/
протокол се подава до директора на ГДПБЗН.
(3) За обектите, строежите и инвестиционните 
проекти, водени на отчет в СУПБЗН/ОУПБЗН, 
както и на инфраструктурните строежи, които 
се изграждат на територията на две и повече 
РСПБЗН в района им на действие, искането за 
становище/протокол се подава до началниците 
на СУПБЗН/ОУПБЗН.
(4) За всички случаи, извън посочените в 
ал. 2 и 3, искането за становище/протокол се 
подава до началниците на РСПБЗН.
(5) Сертификат по чл. 33, ал. 1, т. 5 се издава 
след подаване на писмено искане от заинте­
ресованото или упълномощеното от него лице 
до директора на ГДПБЗН – за обекти по чл. 2, 
ал. 1, т. 4, а във всички останали случаи – до 
началника на СУПБЗН/ОУПБЗН.
(6) Искането съдържа данни за име/наиме­
нование на заинтересованото физическо или 
юридическо лице, единен идентификационен 
код, седалище, адрес на управление и адрес за 
кореспонденция, трите имена на представля­
ващия го, дата и подпис. Заявителят е длъжен 
да посочи в искането телефон, факс или адрес 
за електронна поща.
Чл. 35. (1) Към искането по чл. 33, ал. 1 се 
прилагат следните документи:
1. когато искането се подава от упълномо­
щено лице – пълномощно с нотариална заверка 
на подписа;
2. документ за внесена държавна такса.
(2) За издаване на становище по чл. 33, ал. 1, 
т. 1 освен документите по ал. 1 допълнително 
се прилагат:
1. виза за проектиране (копие);
2. проектни материали по съответните части.
(3) За издаване на становище по чл. 33, ал. 1, 
т. 2 освен документите по ал. 1 допълнително 
се прилагат копия от:
1. разрешение за строеж;
2. окончателен доклад по чл. 168, ал. 6 
ЗУТ или констативен акт за установяване 
годността за приемане на строежа (част, етап 
от него) – приложение № 15 към чл. 7, ал. 3, 
т. 15 от Наредба № 3 от 2003 г. за съставяне на 
актове и протоколи по време на строителството 
(ДВ, бр. 72 от 2003 г.).
(4) За издаване на становище по чл. 33, ал. 1, 
т. 3 освен документите по ал. 1 допълнително 
се прилага копие на разрешение за ползване 
или удостоверение за търпимост. 
(5) За издаване на протокол по чл. 33, ал. 1, 
т. 4 освен документите по ал. 1 допълнително 
се прилага копие на документ, удостоверяващ, 
че съответната земеделска техника е преминала 
годишен технически преглед, когато се изисква 
съгласно Закона за регистрация и контрол на 
земеделската и горската техника. 
(6) За издаване на сертификат по чл. 33, ал. 1, 
т. 5 освен документите по ал. 1 допълнително 
се прилага копие на разрешение за ползване 
или удостоверение за търпимост.
(7) Копията на документите по ал. 1 – 6 се 
подават заверени с подпис и печат за вярност.
Чл. 36. (1) Органите по чл. 34 определят 
реда, по който се извършва проверката на до­
кументите по чл. 35, и се произнасят с издаване 
на съответния акт.
(2) Когато при проверката се установят не­
редовности, заявителят се уведомява по реда на 
чл. 30 АПК за отстраняването им в тридневен 
срок от съобщението за това с указание, че 
неотстраняването им ще предизвика прекра­
тяване на производството.